KÖZGYŰLÉSI JEGYZŐKÖNYV 

A MAGYARORSZÁGI OROSZ FEKETE TERRIER
EGYESÜLET A KÖZÖSSÉGÉRT
2020. február.08. napján tartott közgyűléséről

Helye: VakVarjú Csónakház Étterem 1203 Budapest, Vizisport u. 2-18. (különterem)
Időpontja: 2020. február. 08.-án (szombaton) 11.30 órakor
Jelen vannak: a mellékelt jelenléti ív szerint.

Az Egyesület Elnöke köszönti a megjelenteket, megállapítja a jelenléti ív alapján a határozat képességet, (12 fő klubtagból, 8 fő klubtag van jelen). Javasolja a közgyűlésnek, hogy az előzetesen kiküldött meghívóban szereplő napirendi pontok szerint kerüljön sor elsőként a levezető elnök, a jegyzőkönyvvezető és két jegyzőkönyv-hitelesítő megválasztására. A nyílt szavazás eredményeként a Közgyűlés megválasztotta az alábbi közreműködőket tartózkodás és ellenszavazat nélkül.

Levezető elnök: Dobainé Tar Zsuzsanna  
Jegyzőkönyvvezető: Székely Gyöngyvér 
Jegyzőkönyv-hitelesítő: Dr Őze Ágnes 
Jegyzőkönyv-hitelesítő: Kóti Kata 

Igen: 8 fő, Nem: 0 fő, Tartózkodott: 0 fő.

Napirendi pontok: A mellékelt meghívó szerint

A kiküldött meghívó napirendi pontok elfogadását kéri a levezető elnök, melyet a közgyűlésen jelen lévők elfogadtak. új napirendi pontra javaslat nem érkezik.

Igen: 8 fő, Nem: 0 fő, Tartózkodott: 0 fő.

4. napirendi pont:
2019-évi Gazdasági beszámoló ismertetése, elfogadása.
Előadó: Dobainé Tar Zsuzsanna elnök.

Az elnök tájékoztatása szerint az elkészült gazdasági beszámoló már megtekinthető az egyesület www.oroszterrier.hu honlapján, illetve a kiküldött közgyűlési meghívó mellékleteként is mindenkinek ki lett küldve.
A számokból látszik, hogy az évet minimális plusszal zártuk, kiegyensúlyozott a gazdálkodásunk. Sajnos az 1% felajánlásokból most kicsit kevesebbet tudtunk gyűjteni, viszont itt is mindenkinek köszönjük, akik úgy érezték, hogy ezzel is támogatják egyesületünk munkáját. Az összeg még mindig jelentős stabilitást biztosít egyesületünknek. 
A kiadásaink elsősorban a kiállításhoz, illetve a minden évben megrendezésre kerülő családi naphoz kapcsolódnak. Számos tagunktól kapunk nem anyagi jellegű segítséget elsősorban a családi naphoz köthetően, melyek csökkentik kiadásainkat. 
Éves könyvelésünket a NAV által jóváhagyott programon vezetjük, a beszámolót ismét könyvvizsgáló készítette el.  Ha a közgyűlés elfogadja hivatalosan is benyújtjuk.  
Az elnök kéri a tagok kiegészítését, de érdemi kifogás nem merült fel, így az előterjesztés elfogadását javasolja. 

Az egyesület közgyűlése a 2019-es évi Egyszerűsített éves beszámolót és közhasznúsági mellékletet az ismertetés után elfogadta. 
Szavazás: 8 igen, 0 nem, 0 tartózkodás.
Határozat száma: MOFTEK KGY/30//2020.(02.08.)

5. napirendi pont: 2020-as költségvetés ismertetése és elfogadása.
Előadó: Dobainé Tar Zsuzsanna elnök

A költségvetés az előző évek számadatait figyelembe véve készült el. Sajnos bizonyos költségek emelkedtek (bankköltség pl.). Cél a felajánlott 1% ból befolyt összeg növelése. Fontos a kiállításon részt vevők száma is, ez is komoly bevételt hozhat, de hasonlóan fontos taglétszámunk növelése is. Törekvésünk az, hogy a rendelkezésünkre álló keretből minél nagyobb részt tudjunk a működési költségek levonása után fordítani a nevezőkre, kötetlen programjainkon részt vevők megvendégelésére, apró ajándékokra. A tavalyi évben készített ajándékok egy része még felhasználható, de elnökségünk javasolja új szóróanyagok beszerzését is. Készülnünk kell a 2021-es klubkiállításunk megrendezésére is, ahol számítani lehet nagy létszámú külföldi nevezésre is, így célunk, hogy a kupák mellett mindenkinek ajándékot tudjunk adni. Erre már a következő évben elő kell készülni, amit lehet megrendelni, megvenni. Miután érdemi hozzászólás nem történt az elnök kérte a költségvetés elfogadását. 
 
Az egyesület 2020-as évi költségvetését az ismertetés után a közgyűlés elfogadta.
Szavazás: 8 igen, 0 nem, 0 tartózkodás.  
Határozat száma: MOFTEK KGY/31//2020.(02.08.) 

6. napirendi pont: Elnöki beszámoló a 2019-es év munkájáról.
Előadó: Dobainé Tar Zsuzsanna elnök

A MOFTEK elnökének 2019-es évi munkájáról szóló beszámoló a jegyzőkönyv mellékletét képezi és felkerül az elfogadást követően honlapunkra is.
Az elnök külön köszönti Bodó Barbarát, mint a partner klub Baráti körének vezetőjét, aki meghívásunkra részt vesz a közgyűlésen. A beszámolót követően került sor az Év kutyája, Év tenyésztője pályázat díjainak átadására, de az előző évben sikeres vizsgát tett kutya/gazda párosoknak is oklevelet adunk át. 
Múlt évi rendezvényeink: 
Klubkiállításunkat ezúttal a Miskolci CACIB keretén belül, a 0 napon tartottuk meg, bírónk Lydmila Nikitina volt, 16 fő nevezett. Az értékes ajándékok mellett ismét átadtuk a MOFTEK Vándordíjat, itt is gratulálunk Kóti Katának és Supra Omnes Ariel nevű kutyájának. Sajnos a nemzetközi címeket nem tudtuk kiadni, reméljük hamarosan rendeződnek a feltételek és az idei klubkiállításunkon, amit Pápára tervezünk, már ki tudjuk adni. 
A kiállítást követően szerveztünk közös programot, de nagyon kevesen maradtak, ezért nem tervezünk hasonlót, esetleg csak a 2021-es klubkiállításunkon.
Az előzetes információk alapján a 2021-es klubkiállítást a nemzetközi klub csak egyik fajtaklub részére engedélyezi, így felvetettük, hogy rendezzük közösen a másik fajtaklubbal (Karakán klub Egyesület, OFT Baráti kör).
Büszkén mondhatjuk, hogy a környező országokban rendezett kiállításokon egyre több alkalommal áll orosz fekete terrier a BIS körben. Az Európa kiállításon kiemelkedő magyar eredmények születtek, itt is gratulálunk minden gazdának, tenyésztőnek.
Sokan járnak iskolába is kutyájukkal, büszkék vagyunk az ott elért teljesítményükre.
A szokásos családi napunkat ismét a Happy Dog kutyaiskolában tartottuk, most ugyan egy kicsit kevesebben tudtak eljönni, de a hangulat és a kaja is nagyon jó volt, 2020-ban is megtartjuk
Az ősz folyamán ingyenes egészségügyi előadást hirdettünk, de legnagyobb megdöbbenésünkre sem a saját, sem más fajtások tenyésztői, tartói nem igazán mutattak érdeklődést. Dr Bende Balázs a húgykövességről tartott nagyon érdekes előadást, s bár sok fajtát érint ez a betegség, hívásunkra nem mozdultak meg a klubok sem, ezt nagyon sajnáljuk. Nem adjuk fel, anyagi forrásokat keresünk, hogy a későbbiekben is tudjunk hasonló felvilágosító előadásokat tartani.
Sajnos a Karakán klub egyik régi tenyésztője váratlanul elhunyt, egyesületünk anyagi támogatást nyújtott, hogy segítse kutyái gazdákhoz való jutását, ezt a klub ünnepélyes keretek közt oklevéllel köszönte meg a MOFTEK tagságnak. 
Tenyészszemlék: sokszor majdnem egy időben vannak a két klub szemléi, ezért felvetődött, hogy egyeztessünk, ennek eredménye, hogy ebben az évben már az őszi Debreceni szemlét a MOFTEK rendezi, Köszönjük a másik klubnak, hogy nyitottak voltak kezdeményezésünkre. 

Az elnök beszámolt arról, hogy 2019-ben 26 törzskönyv került kiállításra fajtánkban, ami egy igen kicsi szám. Ugyan évente nem sok alom születik, de egyes tenyésztők még mindig csak 2-3 kutyára kérnek törzskönyveket és a többit anélkül adják el. Sajnos folyamatos harcot vívunk a szaporítókkal is. Időnként még mindig belefutunk a „gazdagodás” reményében lehozott almokkal, ahol a szülők sem rendelkeznek sokszor törzskönyvvel, így az eladott kölykök sem. Nagyon sokszor a tartási körülmények is borzalmasak, az onnan eladott kiskutyák betegek és egész életükben egészségügyi gondokkal küzdenek. Sajnos a leendő gazdák még mindig sokszor az olcsó kutyákat keresik, nem számolnak a később felmerülő komoly anyagi költségekkel sem. 
Fajtaklubunk folyamatosan az ellenőrzött helyről való kutyák eladását támogatja, ennek érdekében 2020-ban komoly kampányt indítunk a szaporítók ellen.
Néhány mondatban az elnök beszélt az év végi záróadatokról.

2019 évi december 31-i záró adatok:
bank: 654.900.-Ft, pénztár: 514.755.-Ft, összesen: 1.169.655.-Ft, ezzel az összeggel nyitjuk meg a 2020-as évünket. A 1%-ból 172.000.-Ft-ot kaptunk.  

Honlapunkat átalakítottuk újra indítottuk, sok új gazda keresi fel, hogy fajtánkról még szélesebb körű képet kapjon. Azokban a napokban ugrik meg még jobban a látogatottsága, amikor kiállítási eredmények kerülnek fel. A régi adataink nagy részét archivumba tettük, bármikor vissza lehet keresni. Az elnök megköszönte azok munkáját, akik segítették a honlap új arculatának kialakítását, külön kiemelte a betegségekről szóló részt, melyet Dr Őze Ágnes állított össze. 

Fajtamentés: jelenleg a másik fajtagondozó klub tagja Szöllősi Mariann végzi társadalmi munkában. Bodó Barbara elmondta, hogy a fajtamentő egyesület megszűnt Megállapodtunk, hogy a jövőben is segítjük egymás munkáját, de a fajtamentésre külön egyesületet nem érdemes létrehozni, hisz szerencsére, ha sor is kerül arra, hogy új gazdát kell keresni esetleg egy kutyának, azt vagy a tenyésztője, vagy a két klub összefogása megoldja. 

Az elnök megköszönte a tagság türelmét és kérte a beszámoló elfogadását az időközben tett szóbeli kiegészítésekkel.

Az elnök 2019-es évi, az egyesület munkájáról szóló beszámolóját a közgyűlés elfogadja. Szavazás: 8 igen, 0 nem, 0 tartózkodás.
Határozat száma: MOFTEK KGY/32/2020.(02.08.)

7. napirendi pont: Egyebek. 

Kötetlenül beszélgettünk számos, már a 2020-as, de a 2021-es évet is érintő aktuális feladatainkról.
Ezt követően sor került a pályázat díjainak átadására, de jutalmaztuk a sikeresen vizsgázó gazda/kutya párosokat is.  

A levezető elnök a közgyűlést 13.00 órakor bezárja.

 						kmf.

			

	............................................
Dobainé Tar Zsuzsanna sk.    egyesület elnöke 		

............................................
Székely Gyöngyvér 
jegyzőkönyvvezető sk. 		............................................
Dobainé Tar Zsuzsanna 
levezető elnök sk.	

............................................
Dr Őze Ágnes 
jegyzőkönyv-hitelesítő sk. 		............................................
Kóti Kata
jegyzőkönyv-hitelesítő sk.